CELEX: 31987R2081
Language: el
Date: 1987-07-15 00:00:00
Title: Κανονισμός (ΕΟΚ) αριθ. 2081/87 της Επιτροπής της 15ης Ιουλίου 1987 που τροποποιεί τον κανονισμό (ΕΟΚ) αριθ. 685/69 όσον αφορά τις προθεσμίες για την ανάληψη και πληρωμή του βουτύρου που αγοράζεται στην παρέμβαση

Avis juridique important

|

31987R2081

Κανονισμός (ΕΟΚ) αριθ. 2081/87 της Επιτροπής της 15ης Ιουλίου 1987 που τροποποιεί τον κανονισμό (ΕΟΚ) αριθ. 685/69 όσον αφορά τις προθεσμίες για την ανάληψη και πληρωμή του βουτύρου που αγοράζεται στην παρέμβαση  

Επίσημη Εφημερίδα αριθ. L 195 της 16/07/1987 σ. 0010 - 0010 Φινλανδική ειδική έκδοση: Κεφάλαιο 3 τόμος 24 σ. 0019  Σουηδική ειδική έκδοση: Κεφάλαιο 3 τόμος 24 σ. 0019 

***** ΚΑΝΟΝΙΣΜΟΣ (ΕΟΚ) αριθ. 2081/87 ΤΗΣ ΕΠΙΤΡΟΠΗΣ  της 15ης Ιουλίου 1987  που τροποποιεί τον κανονισμό (ΕΟΚ) αριθ. 685/69 όσον αφορά τις προθεσμίες για την ανάληψη και πληρωμή του βουτύρου που αγοράζεται στην παρέμβαση  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 773/87 (2), και ιδίως το άρθρο 6 παράγραφος 7 και το άρθρο 7 παράγραφος 5,  Εκτιμώντας:  ότι ο κανονισμός (ΕΟΚ) αριθ. 777/87 του Συμβουλίου της 16ης Μαρτίου 1987, που τροποποιεί το καθεστώς των αγορών στην παρέμβαση για το βούτυρο και το αποκορυφωμένο γάλα σε σκόνη (3), καθορίζει τα κριτήρια βάσει των οποίων οι αγορές του βουτύρου από τους οργανισμούς παρεμβάσεως μπορούν να ανασταλούν και πρέπει να επαναληφθούν· ότι ο κανονισμός (ΕΟΚ) αριθ. 1547/87 της Επιτροπής (4), καθορίζει τις λεπτομέρειες εφαρμογής όσον αφορά τις αγορές του βουτύρου στην παρέμβαση· ότι σε περίπτωση επανάληψης των αγορών, πρέπει να καταργηθεί η προθεσμία αναλήψεως και να μειωθεί η προθεσμία πληρωμής που αναφέρονται στο άρθρο 5 του κανονισμού (ΕΟΚ) αριθ. 685/69 της Επιτροπής (5) της 14ης Αυγούστου 1969 περί των λεπτομερειών εφαρμογής των παρεμβάσεων στην αγορά του βουτύρου και της κρέμας γάλακτος, όπως τροποποιήθηκε τελευταία από τον κανονισμό (ΕΟΚ) αριθ. 3669/86 (6)·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το άρθρο 5 του κανονισμού (ΕΟΚ) αριθ. 685/69 τροποποιείται ως εξής:  1. Στην παράγραφο 5 πρώτο εδάφιο, οι όροι «120ή» και «140ή» αντικαθίστανται από τους όρους «90ή» και «120ή».  2. Η παράγραφος 6 αντικαθίσταται από το ακόλουθο κείμενο:  «6.Κατά την έννοια του παρόντος κανονισμού, η ημέρα ανάληψης είναι η ημέρα εισόδου του βουτύρου στην ψυκτική εγκατάσταση που ορίζεται από τον οργανισμό παρέμβασης.»  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται στις ποσότητες βουτύρου για τις οποίες η προσφορά πώλησης έχει καταχωρηθεί μετά τις 30 Ιουνίου 1987.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 15 Ιουλίου 1987.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 148 της 28. 6. 1968, σ. 13.  (2) ΕΕ αριθ. L 78 της 20. 3. 1987, σ. 1.  (3) ΕΕ αριθ. L 78 της 20. 3. 1987, σ. 10.  (4) ΕΕ αριθ. L 144 της 4. 6. 1987, σ. 12.  (5) ΕΕ αριθ. L 90 της 15. 4. 1969, σ. 12.  (6) ΕΕ αριθ. L 339 της 2. 12. 1986, σ. 16.